รางวัลโนเบลสาขาการแพทย์ปี 2552 ตกเป็นของนักวิทยาศาสตร์ 3 คนในสหรัฐ
นักวิทยาศาสตร์ในสหรัฐสามคน ได้รับรางวัลโนเบลสาขาการแพทย์สำหรับปีพุทธศักราช 2552 ร่วมกันสำหรับผลงานในเรื่องการค้นพบว่า โครโมโซมป้องกันตั
นักวิทยาศาสตร์สามคนที่ร่วมกันรับรางวัลโนเบล สาขาการแพทย์สำหรับปีพุทธศักราช2552 ได้แก่ อลิซาเบธ แบล็กเบิร์นแห่งมหาวิทยาลัยแคลิฟอร์เนียวิทยาเขตซานฟรานซิสโก แจ็ก โซสแต็ก แห่งคณะแพทยศาสตร์ของมหาวิทยาลัยฮาร์วาร์ด และแคโรล ไกรเดอร์แห่งมหาวิทยาลัยจอห์นส ฮอพกิ้นส สมาชิกของคณะกรรมการพิจารณาเกี่ยวกับรางวัลโนเบลศาสตราจารย์ รูน ทอฟต์การ์ด แห่งสถาบันคาโรลินสก้าที่สวีเดนกล่าวไว้ตอนนี้ว่า "นักวิทยาศาสตร์ทั้งสามคนได้รับรางวัลโนเบลเพราะค้นพบเทโลมีเรซและเอนไซม์และการที่สิ่งที่ว่านี้คุ้มครองโครโมโซมอย่างไร?" เทโลมีเรซคือสิ่งที่อยู่ตรงปลายของโครโมโซมมีผู้ชอบกล่าวเปรียบเทียบอยู่บ่อยๆว่าเทโลมีเรซก็เหมือนกับปลายทำด้วยพลาสติคของเชือกผูกรองเท้าซึ่งช่วยป้องกันมิให้เส้นด้ายของเชือกผูกรองเท้าหลุดลุ่ยออกจากกัน เอนไซม์ที่สร้างเทโลมีเรซขึ้นมานั้นมีชื่อเรียกว่าเทโลมีราซ ศาสตราจารย์ รูน ทอฟต์การ์ดกล่าวว่าหน้าที่ของเทโลมีเรซสำคัญอย่างยิ่งยวด ในการช่วยให้เข้าใจเกี่ยวกับเรื่องการลอกเลียนและการอนุรักษ์วัศดุเกี่ยวกับพันธุศาสตร์ ท่านศาสตราจารย์ผูนั้นกล่าวไว้ตอนนี้ว่า "เชื้อพันธุ์ทั้งหมดนั้นมีดีเอ็นเอเป็นรหัสดีเอ็นเอมีอยู่ในโครโมโซมในเซลล์นิวเคลียส และในเทโลมีเรซ คืออยู่ตรงปลายของโครโมโซมและดีเอ็นเอมีหน้าที่ที่สำคัญคือคุ้มครองโครโมโซมและรักษาโครโมโซมมิให้แยกสลาย" งานวิจัยของนักวิทยาศาสตร์ทั้งสามคน ทำให้เกิดความเข้าใจครั้งใหม่เกี่ยวกับกลไกของโรคและปูทางไปสู่การพัฒนาวิสัยเกี่ยวกับวิธีบำบัดโรคใหม่ๆยกตัวอย่างเช่นงานวิจัยบางชิ้นระบุว่าเซลล์มะเร็งอาศัยเอนไซม์เทโลมีราซในการบำรุงเลี้ยงให้เจริญลุกลามอย่างชนิดที่ควบคุมไว้ไม่อยู่นักวิทยาศาสตร์บางคนกำลังศึกษาวิจัยว่า ยาที่ใช้สะกัดกั้นเอนไซม์จะสามารถใช้ปราบโรคนั้นได้หรือไม่? ส่วนนักวิทยาศาสตร์ทั้งสามคน จะแบ่งเงินรางวัลจำนวนหนึ่งล้านสี่แสนเหรียญสหรัฐที่มาพร้อมๆกับรางวัลอันทรงเกียรติดังกล่าว